[{"text_idx": "#000000", "text": "Newid Hinsawdd a Threftadaeth yr Arfordir"}, {"text_idx": "#000001", "text": "Gellir dadlau bod Arolwg Metrig Daearol yn un o'r technegau arolygu anymwthiol mwyaf traddodiadol sy'n parhau i gael eu defnyddio gan weithwyr proffesiynol heddiw. Mae datblygiadau mewn technoleg wedi golygu bod casglu data yn ymarfer llawer cyflymach a mwy manwl gywir erbyn hyn."}, {"text_idx": "#000002", "text": "Mae'r offer arolygu a ddefnyddir gan CHERISH yn cynnwys gorsafoedd sylfaen a chrwydrol Theodolitau Gorsaf Llawn (TST) a System Lloeren Llywio Byd-eang (GNSS). Defnyddir yr offer hwn i gasglu data 3D sy'n fetrigol gywir at ystod o wahanol ddibenion. Mae hyn yn cynnwys lleoliad safleoedd a henebion yn systemau cyfesurynnau grid cenedlaethol Iwerddon a Phrydain Fawr, sefydlu rhwydweithiau rheoli at ddibenion monitro, a geo-gyfeirnodi data sy'n deillio o ffynonellau eraill fel sganio laser daearol neu ffotograffiaeth UAV."}, {"text_idx": "#000003", "text": "Defnyddir Gorsaf Lawn neu Theodolit Gorsaf Lawn (TST) i fesur onglau a phellteroedd o bwynt penodol mewn llinell uniongyrchol o\u2019r safle. Mae gorsafoedd llawn yn hynod ddefnyddiol wrth arolygu adeiladau lle mae swyddogaethau anadlewyrchol yn galluogi mesur pwynt heb fod angen lleoli prism. Fe\u2019u defnyddir hefyd mewn ardaloedd lle mae arolwg GNSS yn anodd fel coetir neu o amgylch adeiladau tal."}, {"text_idx": "#000006", "text": "Defnyddir y systemau hyn gan CHERISH i gynnal arolwg dadansoddol manwl i ddarparu dealltwriaeth o safleoedd, henebion a thirweddau. Mae arolwg gyda TST a GNSS yn gofyn i'r syrfe\u0308wr ddefnyddio ei farn, ei brofiad, ei wybodaeth a'i sgiliau dehongli i benderfynu beth fydd yn cael ei gofnodi. Yn achos gwrthgloddiau gallai hyn fod yn penderfynu pa nodweddion sydd wedi\u2019u gwneud gan ddyn a pha rai sydd wedi ffurfio'n naturiol. Wrth gofnodi gweddillion strwythurol mae'n ofynnol i'r syrfe\u0308wr nodi newidiadau cynnil mewn aliniad neu addasiad i wead strwythur, er enghraifft, drwy fewnosod neu flocio ffenestr."}, {"text_idx": "#000007", "text": "Arolwg daearol GNSS wrth fapio ymyl sy\u2019n erydu ar safle"}]